Document ID: /roh_data/filtered/fineweb-2-filterrobots_roh.jsonl.gz/34373

La pli gronda cursa populara en Svizra n’ha questa dumengia betg gì lieu. Il coronavirus ha sfurzà ils organisaturs dal maraton da capitular. Dentant han plirs millis tuttina betg vulì desister da la cursa. Memia gronda è stada lur dischillusiun d’avair trenà tut l’enviern per nagut.
Uschia èn numerusas passlunghistas e passlunghists partids da la damaun davent da Malögia cun la finamira da currer tut il traject da la cursa enfin l'arriv a S-chanf.
Il maraton vala numnadamain per bleras participantas e participants sco in dals gronds highlights en la stagiun da passlung.